Ստանիսլավ Միկուլսկի

Ստանիսլավ Միկուլսկի (, )՝ թատրոնի և կինոյի լեհ դերասան։

Կենսագրություն 
Ստանիսլավ Միկուլսկին ծնվել է 1929 թվականի մայիսի 1-ին Լեհաստանի Լոձ քաղաքում։ Կինոյում սկսել է նկարահանվել 1951 թվականից։ Առաջին անգամ նկարահանվել է «Առաջին ստարտ» կինոնկարում։

Առաջին խոշոր դերը Անջեյ Վայդայի «Կանալ» կինոնկարում էր։ 1960-ականներին ժողովրդականություն է ստացել «Կյանքից ավելի թանկ» հեռուստասերիալում՝ հետախույզ Ստանիլավ Կոլիցկու՝ Հանս Քլոսի դերով։

Շատ է նկարահանվել Լեհաստանում նաև արտասահմանյան ռեժիսորների մոտ, հատկապես Յուրի Օզերովի «Ազատագրում» և «Ազատության զինվորները» կինոհերոսապատումներում։

Երկար տարիներ եղել է Կոլոբժեկի զինվորական երգի փառատոնի ղեկավարը։ Անձամբ երգեր է կատարել այդ փառատոնում։

1970-ականներին եղել է Լեհաստանի բանվորական միացյալ կուսակցության Կենտրոնական կոմիտեի անդամ։ 1983 թվականին ընտրվել է լեհ-խորհրդային բարեկամության ընկերության Ազգային խորհրդի կազմում։

1988-1990 թվականներին եղել է Մոսկվայում Լեհաստանի դեսպանության մշակութային կենտրոնի տնօրեն։ 1995-1998 թվականներին եղել է լեհական TVP2. հեռուստատեսությամբ հեռարձակվող «Հաջողության անիվ» հեռուստախաղի վարողը։

2009 թվականի դերասանի 80-ամյակի նախօրեին Կատովիցեում բացվել է կապիտան Քլոսի թանգարան։

Երկար տարիներ դասավանդել է, դասախոսություններ կարդացել, վարել վարպետության դասեր դերասանների ու ռեժիսորների համար; Դասախոսություները հիմնականում կարդացել է Լոձի Բարձրագույն կինոդպրոցում և Վարշավայի Բարձրագույն թատերական դպրոցում։

2012 թվականի մարտ ամսին էկրան է բարձրացել Պատրիկ Վեգայի «Հանս Քլոս․ Մահվանից թանկ» հեռուսռասերիալը, որ «Կյանքից ավելի թանկ» հեռուստասերիալի շարունակությունն էր։ Ստանիսլավ Միկուլսկին խաղում էր մայոր Ստանիլավ Կոլիցկու դերը։ Գործողություները տեղի էին ունենում 1970-ականներին։

2014 թվականի նոյեմբերի 24-ին Միկուլսկուն տեղափոխել են Վարշավայի հիվանդանոցներից մեկը։ Նոյեմբերի 27-ին նա մահացել է կաթվածից։ Թաղել են Վարշավայի Պովոնզկի գերեզմանատանը ։

Ֆիլմագրություն 
 1950 - Առաջին ստարտ / Pierwszy start - Ֆրանեկ Մազուր
 1955 - Հուսո ժամեր / Godziny nadziei - Պորուչիկ Բասյոր
 1956 - Ջրանցք / Kanał - Սմուկլի
 1956 - Ստվեր / Cień - Շեկ
 1957 - Եվան քնել է ուզում / Ewa chce spać - Պյոտր Մալևսկի, ոստիկան
 1958 - Մահափորձ / Zamach - Յացեկ
 1959 - Ազդանշաններ - Զոսյայի ամուսին
 1959 - Սպիտակ արջ - Միխալ
 1960 - Մեկ հանցագործության գին / Historia współczesna
 1961 - Նախագահի այցը
 1962 - Հիշատակի օր
 1962 - Երկու պարոն N / Dwaj panowie N - սերժանտ Ձևանովիչ
 1963 - Կրակով մկրտվածները / Skąpani w ogniu - կապիտան Սովինսկի
 1963 - Առանձնատուն Զելյոնի փողոցում / Ostatni kurs - Հենրիկ Կովալսկի, տաքսիստ
 1964 - Պայքարի գույները / Barwy walki
 1964 - Հանդիպում լրտեսի հետ / Spotkanie ze szpiegiem - պորուչիկ Բաչնի
 1965 - Մոխիր / Popioły
 1966 - Աստխո խարազան / Bicz Boży - Պավել Ռաշևիչ
 1966 - Վերադարձ Երկիր / Powrót na ziemię
 1967 - 1968 - Կյանքից ավելի թանկ / Stawka większa niż życie - Հանս Քլոս
 1970 - Ադամին հետապնդելով / Pogoń za Adamem - Ադամ Վիտեցկի
 1970-1972 - Ազատագրում
 1970 - Վերջին վկան / Ostatni świadek
 1971 - Պան Սամախոդիկը և տեմպլիերները /Pan Samochodzik i templariusze - Պան Տոմաշ « Սամախոդիկ»
 1971 - Կասկածվում են բոլորը (Հունգարիա)
 1971 - Օցեոլա․ Վրեժի աջ ձեռքը
 1972 - Ամուսնացնելու աղջիկներ / Dziewczyny do wzięcia
 1976 - Լեհական ուղիներ / Polskie drogi - կապիտան Ռոգալսկի
 1977 - Երկվորյակների արարքները / Dziewczyna i chłopak - Պյոտր Յաստժեմբսկի, երկվորյակների հայրը
 1977 - Ազատության զինվորները - Յուզեֆ Մալեցկի
 1979 - Ենիգմայի գաղտնիքը / Sekret Enigmy - գնդապետ Զակշևսկի
 1980 - Արջուկը / Miś - քեռի «Լավ խորհուրդ»
 1980 - Բուգից մինչև Վիսլա - Բորց
 1983 - Աղետ Ջիբրալթարում / Katastrofa w Gibraltarze - Լեհաստանի դեսպան Մեծ Բրիտանիայում
 1983 - Մոգական կրակներ / Magiczne ognie - Պյասեցկի
 1984 - Եվրոպական պատմություն -Գամելին
 1987 - Մարդը կապուցինների բուլվարից - էպիզոդիկ դեր
 1999 - Բարու և չարի մեջ / Na dobre i na złe
 1999 - Ի՞նչ ասաց հանգուցյալը - գնդապետ Էգլինա
 2003 - Դիվերսանտ / Dywersant - լեհ վարորդ
 2005 - Միայնակ սրտերի կլինիկա / Klinika samotnych serc
 2005 - Քրեականները / Kryminalni -Ադամ Զավադայի հայր
 2008 - Զլատապոլսկիները / Złotopolscy
 2012 - Հանս Քլոս․ Մահվանից թանկ / Hans Kloss. Stawka większa niż śmierć - Հանս Քլոս / Ստանիլավ Կոլիցկի </div>

Ծանոթագրություններ

Արտաքին հղումներ 
 Станислав Микульский на сайте filmweb.pl

Լեհ դերասաններ
20-րդ դարի դերասաններ
Կաթվածից մահացածներ
Ժողովուրդների բարեկամության շքանշանի դափնեկիրներ
Թատրոնի դերասաններ
Հեռուստատեսային դերասաններ